**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԱՆՀԱՏ ԽՈՐՀՐԴԱՏՈՒԻ ԸՆՏՐՈՒԹՅՈՒՆ)**

**Հայաստանի Հանրապետություն**

**Սոցիալական Պաշտպանության Վարչարարության Երկորդ Ծրագիր**

Վարկ No: 5398-AM

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ` Ծրագրի ինժեներ/շինարար**

**Հղում No.** (համաձայն Գնումների Պլանի): **SPAP II-C-3-5-7-e**

ՀՀ ֆինանսների նախարարության ծրագրերի իրականացման վարչությունը հայտնում է, որ Համաշխարհային բանկի «Սոցիալական պաշտպանվածության վարչարարության երկորդ ծրագիր» վարկային ծրագրի շրջանակում **«Ծրագրի ինժեներ/շինարար»-ի** հանձնարարականի իրականացման համար խորհրդատու ընտրելու նպատակով հայտարարվում է անհատ խորհրդատուի ընտրության մրցույթ:

**Հանձնարարականի նպատակն է** խորհրդատու ինժեներներ/շինարարի ընտրության միջոցով կազմակերպել, համակարգել և վերահսկել Ծրագրով նախատեսված շինարարական աշխատանքների ողջ գործընթացը, ապահովելով դրանց ժամանակին, որակով և արդյունավետ իրականացումը:

Ծառայությունները նախատեսվում է իրականացնել **վեց** ամսվա ընթացքում` երկարացման հնարավորությամբ:

**Աշխատանքների շրջանակը**

**Խորհրդատուն պետք է.**

* շինարարական աշխատանքներին առնչվող հարցերում ապահովի փոխգործակցություն Պատվիրատուի, ԾԻՎ-ի, ԾՀԳ-ի, խորհրդատուու կապալառու կազմակերպությունների միջև,
* անհրաժեշտ աջակցություն ցուցաբերի Ծրագրի շրջանակներում նախատեսված շինարարական օբյեկտների տարածքների որոշման և տրամադրման գործում,
* աջակցի շինարարությունների հեղինակային և տեխնիկական հսկողության ծառայությունների մատուցմանը,
* աջակցի բուն շինարարական աշխատանքների հսկողության և մրցույթների տեխնիկական հանձնարարկանների մշակման աշխատանքներին,
* տրամադրի աջակցություն` համապատասխան գնումների կազմակերպման և աշխատանքների հետ կապված գնառաջարկների ու հսկիչ ծառայությունների գնահատման գործում,
* կատարի ծրագրի համակարգողի` իր մասնագիտական պատասխանատավության հարցերին հարակից, ՍՊՎԾ-2-ի արդյունավետ իրականացման համար անհրաժեշտ այլ հանձնարարություններ:

**Խորհրդատուն պետք է բավարարի հետևյալ որակավորման չափանիշներին և պետք է ունենա`**

* Բարձրագույն կրթություն շինարար-ճարտարագիտության կամ ճարտարապետության կամ այլ հարակից ոլորտներում
* շինարարական աշխատանքների և դրանց մասնագիտական փորձաքննություն իրականացնելու փորձ,
* շինարարական աշխատանքների կազմակերպման և դրանց վերահսկողության առնվազն հինգ տարվա փորձ,
* շինարարական աշխատանքներին առնչվող ՀՀ իրավական դաշտի իմացություն,
* համակարգչային տեխնիկայով աշխատելու բավարար հմտություններ (autoCAD, archiCAD),
* կազմակերպչական և մարդկանց հետ հաղորդակցվելու բարձր հմտություններ:

Վերը շարադրված պահանջներին համապատասխանող անհատ խորհրդատուները կարող են մինչև սույն թվականի **նոյեմբերի 6-ը, ժամը 18.00**-ն ներկայացնել հետաքրքրվածության գրություն և կենսագրական թերթիկ ստորև նշված հասցեով:

Հետաքրքրվածության հայտերը կարող են ներկայացվել նաև էլեկտրոնային փոստով:

ՀՀ Ֆինանսների նախարարության

ծրագրերի իրականացման վարչության պետ` Վարդան Հարությունյանին

ՀՀ, ք. Երևան, Մելիք-Ադամյան 1

Հեռախոս (037411) 910593

Էլ. փոստ secretariat1@minfin.am